71. ΑΠΟΦ ΑΣΙΣ ΥΠΟΥΡΓΟΥ ΕΘΝΙΚΗΣ ΟΙΚΟΝΟΜΙΑΣ Αριθ. 256700/4200 της 19/19 Μαΐου 1972 (ΦΕΚ Β΄ 356) Περί απαγορεύσεως εισαγωγής εμπορίας και χρήσεως εντομοκτόνων BHC, TOXAPHENE και STROBANE και αναστολής εισαγωγής εντομοκτόνων LINDANE, ENDOSULFAN και ΜΕΤΗΟΧΥCHLOR. ΄Εχοντες υπ’ όψιν: 1)Το άρθρ. 33 παρ. 1 περιπτ. γ΄, ε΄, ς΄ και ιθ΄ του Νόμ. 2147/1952 «περί προλήψεως και καταστολής των ασθενειών και εχθρών των φυτών και περί οργανώσεως της Φυτοπαθολογικής Υπηρεσίας», ως και το υπ’ αριθ. 284/66 Β.Δ/τος «περί θέσεως εν ισχύϊ διατάξεών τινων περί ελέγχου των κυκλοφορούντων γεωργικής χρήσεως φαρμάκων του Νόμ. 2147/52. 2)Το άρθρ. 2 παρ. 5 και το άρθρ. 9 παρ. 7 περιπτ. γ΄ του υπ’ αριθ. 411/20.1.1970 Ν.Δ/τος «περί ιδρύσεως και λειτουργίας Κρατικού Εργαστηρίου Ελέγχου Φαρμάκων», ως και την υπ’ αριθ. 356/1971 γνωμοδότησιν της ολομελείας του Ν.Σ.Κ. 3)Την υπ’ αριθ. 8/2.3.1972 σχετικήν γνωμάτευσιν του Επιστημονικού Συμβουλίου του Κρατικού Εργαστηρίου Ελέγχου Φαρμάκων. 4)Την υπ’ αριθ. 202892/162/11.1.1972 απόφασιν του παρ’ ημίν Υφυπουργού επί θεμάτων Γεωργίας «περί συγκροτήσεως επιτροπής μελέτης του θέματος καταπολέμησις εχθρών και ασθενειών του καπνού-φυτοφάρμακα-υπολείμματα επί του προϊόντος». 5)Την υπ’ αριθ. 253830/11671/515/13 Μαΐου 1972 απόφασιν ημών «περί εξαγοράς συγκεντρώσεως και διαχειρίσεως υπό της ΑΤΕ των εις χείρας ιδιωτών και Συν/κών οργανώσεων ευρισκομένων αποθεμάτων φυτοφαρμάκων». 6)Την υπ’ αριθ. 231978/2018/13.3.72 απόφασιν ημών «περί απαγορεύσεως εμπορίας, κυκλοφορίας και χρήσεως δια γεωργικούς σκοπούς σκευασμάτων D.D.T., ALDRIN, DIELDRIN, HEPTACHLOR, CHLORDANE, ISODRIN και ENDRIN. 7)Tην υπ’ αριθ. 7/260749/4238/11.3.72 Αγορανομικήν Διάταξιν «περί απαγορεύσεως εμπορίας σκευασμάτων». 8)Την υπ’ αριθ. 245468/3168/436/15.4.72 απόφασιν ημών «περί απαγορεύσεως εμπορίας κυκλοφορίας και χρήσεως δια γεωργικούς σκοπούς εντομοκτόνων ΤΕLODRIN και ISOBENZAN και οικιακής και κτηνιατρικής χρήσεως εντομοκτόνων, περιεχόντων D.D.T., ALDRIN, DIELDRIN, HEPTACHLOR, CHLORDANE, ISODRIN, ENDRIN και ISOBENZAN. 9)Το από 3.5.1972 πρακτικόν της Επιτροπής περί ης η ως ανωτέρω παρ. 4 αποφασίζομεν: 1.Η εφαρμογή των απαγορευτικών διατάξεων των υπ’ αριθ. 231978/2018/13.3.1972 και 245468/3168/ 436/15.4.1972 αποφάσεων ημών επεκτείνεται και επί των πάσης φύσεως σκευασμάτων (γεωργικής οικιακής και κνηνιατρικής χρήσεως), των οργανοχλωριωμένων εντομοκτόνων εξαχλωροκυκλοεξανίου (Β.Η.C.H.C.H), TOXAPHENE και STROBANE. 2.Ορίζεται διάστημα 2 ημερών από της ισχύος της παρούσης δια την παράδοσιν συμφώνως προς την κατά τας ανωτέρω αποφάσεις ημών καθοριζομένην διαδικασίαν, των εν παρ. 1 της παρούσης ειδών εντομοκτόνων. 3.Ορίζεται, ότι, κατ’ εξαίρεσιν, θα δύναται να χρησιμοποιήται το εξαχλωροκυκλοεξάνιον υπό Κρατικών Υπηρεσιών ή Οργανισμών, δι’ ωρισμένας ελεγχομένας χρήσεις (καταπολέμησις ακρίδων, απεντομώσεις εδάφους δασικών φυτωρίων κλπ.), μερίμνη και ευθύνη των εν λόγω Υπηρεσιών ή Οργανισμών. 4.Αναστέλλεται μέχρι νεωτέρας, η εισαγωγή των γεωργικών φαρμάκων LINDANE, ENDOSULFAN και METHOXYCHLOR. Kατ’ εξαίρεσιν της ανωτέρω παρ. 4, επετράπη η εισαγωγή των γεωργικών φαρμάκων LINDANE και ENDOSULFAN εις ποσότητας και προϋποθέσεις καθοριζομένας δια των υπ’ αριθ. 291691/7041 της 7 Αυγ./6 Σεπτ. 1972 (ΦΕΚ Β΄ 683) και 203390/160 της 9 Ιαν./3 Φεβρ. 1973 (ΦΕΚ Β΄ 149) αποφ. Υπ. Εθν. Οικονομίας. 5.Των κατά τας παρ. 1 και 4 απαγορευτικών διατάξεων εισαγωγής των εν αυταίς αναφερομένων ειδών εξαιρούνται αι ποσότητες δια τας οποίας προ της ισχύος της παρούσης έχουσι χορηγηθή αι σχετικαί εγκρίσεις εισαγωγής δια τον διακανονισμόν της αξίας των δι’ ανοίγματος πιστώσεως, και έναντι φορτωτικών εγγράφων τοις μετρητοίς ή επί προθεσμία. Η παρούσα ης η ισχύς άρχεται από της υπογραφής της, δημοσιευθήτω δια της Εφημερίδος της Κυβερνήσεως. 